Un scandal uriaș a izbucnit în PSD în timp ce președintele partidului se află în SUA, după ce liderii social-democrați au aflat că au pierdut definitiv banii pe care i-au investit în campania electorală pentru alegerile europarlamentare. Autoritatea Electorală Permanentă, condusă, paradoxal, de un pesedist, a decis să nu deconteze sumele investite de PSD-iști în campanie, decizia fiind definitivă.

Președintele AEP, Constantin Mitulețu a declarat pentru Digi24.ro ca instituția pe care o conduce nu va rambursa sumele cheltuite de PSD în campania electorala pentru alegerile europarlamentare. Este vorba de peste 3 milioane de lei, decizia fiind definitivă, după ce partidul condus de Viorica Dancila a contestat decizia inițială. „Le-am comunicat decizia, este definitivă”, a precizat Mitulețu.

Pesediștii au început să își ceară banii înapoi încă din vară, de la primele semne că AEP nu va deconta banii investiți în campania pentru europarlamentare, din cauza dosarului penal în care este anchetat fostul trezorier Mircea Drăghici, exact din cauza unei presupuse fraude cu banii partidului.

În ultimele 24 de ore, pe grupul de whatsapp al șefilor de filiale ai PSD, liderii PSD și-au vărsat nervii provocați de lovitura de la AEP.

”Pentru cei interesați de banii de la AEP, vine mâine răpunsul: NU. Mulțumim celor implicați în rezolvarea situației. P.S. Trezorierul actual nici nu răspunde la telefon”, a scris Claudiu Manda, care a donat pentru campania PSD la europarlamentare peste 430 000 de lei.

Viorica Dăncilă a răspuns: ”Legat de banii de la AEP am făcut tot ce a fost posibil. Am semnat ultima declarație săptămâna trecută cu tot ce au cerut”.

După ce nemulțumiții s-au plâns că au apărut în presă informații despre revolta din partid, Dăncilă a scris pe același grup, ”Ce nu ne omoară ne întărește. Trebuie să rezolvăm și asta”.

Cea mai mare sumă de bani a fost donată pentru campania de la europarlamentare de Rovana Plumb, respectiv 800 000 de lei pe care actualul europarlamentar i-a împrumutat de la o anume Elena Loghin.

Culmea este că Rovana Plumb are probleme în procedura de validare pentru postul de comisar european tocmai din cauza împrumuturilor care apar în declarația de avere și riscă și să piardă postul de comisar, după ce acum a aflat că a pierdut banii. Mai exact, Rovana Plumb a împrumutat cei 800 000 de lei pentru a-i dona la PSD urmând să recupereze suma de la AEP și să returneze împrumutul.

De menționat că pesediștii sunt foarte supărați și pentru faptul că ei au plătit sume foarte mari în campanie, în timp ce candidații pe care i-a băgat Liviu Dragnea pe listă din afara PSD nu au plătit nimic. ”Maria Grapini a dat 1600 de lei, cu banii ăștia putea să candideze eventual la o asociație de bloc, nu la europarlamentare”, a declarat pentru Digi24.ro unul dintre președinții de filială ai PSD.

Lista cu donațiile făcute de candidații PSD: